Ventspilī

2024.gada \_\_\_.\_\_\_\_\_\_\_\_\_ Nr.\_\_\_\_\_\_\_

(prot. Nr.\_\_\_\_,\_\_\_\_§)

**Grozījumi Ventspils valstspilsētas pašvaldības domes 2024. gada 30. maija saistošajos noteikumos Nr.8 “Kārtība, kādā Ventspils valstspilsētas pašvaldība sniedz komersantiem atbalstu biroja telpu nomas maksas segšanai”**

*Izdoti saskaņā ar Pašvaldību likuma  
44. panta otro daļu*

Izdarīt Ventspils valstspilsētas pašvaldības domes 2024. gada 30. maija saistošajos noteikumos Nr. 8 “Ventspils valstspilsētas pašvaldības nolikums” ("Latvijas Vēstnesis" 2024, Nr.81) šādus grozījumus:

1. Izteikt Noteikumu 5.6. punktu jaunā redakcijā:

“5.6. iesniedzēja juridiskā adrese vai vismaz viena tā struktūrvienība, kurā notiek iesniedzēja komercdarbība, ir reģistrēta Pašvaldības administratīvajā teritorijā adresē, par kuru ir noslēgts biroja telpu nomas līgums, kas noslēgts uz laiku ne mazāk kā 12 kalendārajiem mēnešiem.”

1. Papildināt Noteikumu 6. punktu aiz vārda “nomai” ar vārdu “līdz”.
2. Papildināt Noteikumu 7. punktu aiz vārda “nomai” ar vārdu “līdz”.
3. Izteikt Noteikumu 31. punktu jaunā redakcijā:

“31. Pēc lēmuma par iesnieguma reģistrēšanu Pašvaldības atbalsta saņemšanas reģistrā, ņemot vērā Pašvaldības budžetā pieejamos līdzekļus, Administrācijas Ekonomikas un iepirkumu nodaļa virza iesniegumu izskatīšanai Pašvaldības nozares komisijas sēdē, pievienojot atzinumu par iesniegumu.

Iesniegumi tiek virzīti izskatīšanai reģistrēšanas secībā, prioritāri skatot iesniegumus, kas reģistrēti Pašvaldības atbalsta saņemšanas IKT reģistrā.”

1. Papildināt Noteikumus ar jaunu punktu šādā redakcijā:

“31.1 Ja Pašvaldības budžetā pieejamais finansējums nav pietiekams, lai sniegtu atbalstu Noteikumu 6. vai 7. punktā minētajā maksimālajā apmērā, Nodaļa pirms iesnieguma izskatīšanas Pašvaldības nozares komisijas sēdē informē IKT reģistrā pirmo iesniedzēju par pieejamo summu.

Ja IKT reģistrā pirmais iesniedzējs piekrīt samazināt atbalsta apjomu Pašvaldības budžetā pieejamā finansējuma apmērā, tad reģistrā pirmais iesniedzējs precizē iesniegumu, norādot summu, kas iekļaujas Pašvaldības budžetā pieejamā finansējuma apmērā un iesniegums tiek virzīts izskatīšanai Pašvaldības nozares komisijas sēdē.

Ja IKT reģistrā pirmais iesniedzējs nepiekrīt, ka viņam tiek samazināts atbalsta apjoms Pašvaldības budžetā pieejamā finansējuma apmērā, tad tiek izskatīts nākamā reģistrētā iesniedzēja iesniegums. Darbība atkārtojama līdz pilnībā izmantots Pašvaldības budžetā pieejamais finansējums vai aptaujāti visi reģistros esošie iesniedzēji.”

1. Izteikt Noteikumu 34. punktu jaunā redakcijā:

“34. Komisijas sēdē izskata iesniegumus, kas ir iesniegti iepriekšējā kalendārajā mēnesī un sniedz ieteikumu tālākai jautājuma virzīšanai.”

1. Papildināt Noteikumus ar jaunu punktu šādā redakcijā:

“36.1 Par Noteikumu 36. punktā minēto lēmumu Administrācijas Ekonomikas un iepirkumu nodaļa informē iesniedzēju, nosūtot atbilstošu informāciju uz iesniedzēja norādīto e-pastu.”

Ventspils valstspilsētas pašvaldības domes

priekšsēdētājs J.Vītoliņš